Szülői tájékoztató a beiratkozásról

A 2021/2022-es tanévben a középiskolába lépő tanulók és szüleik számára elsődlegesen az **elektronikus beiratkozás** lehetősége áll, amely felgyorsítja a beiratkozás folyamatát, ezért kérjük együttműködésüket. A folyamat az alábbiak szerint alakul:

1. Honlapunkon augusztus közepétől megtalálja a beiratkozási dokumentumainkat.

Ezek kitöltése mindenki számára elengedhetetlen, az általános iskolai bizonyítvánnyal együtt legkésőbb a tanév első napján szükséges leadni.

1. Akik nem tudnak vagy nem kívánnak a tanévzárón részt venni, számukra az elektronikus beiratkozást a ***https://eugyintezes.e-kreta.hu*** oldalon a ‘*Beiratkozás középfokú intézménybe*’ link alatt szükséges kezdeményezniük 2021. június 15-e és június 22-e között.

A gondviselői bejelentkezéshez kérjük, hogy használja az általános iskolájának KRÉTA rendszerébe kapott azonosítóját. Amennyiben az iskola nem KRÉTA rendszert használt, úgy ideiglenes regisztrációját kezdeményezze a belépő ablakban, ahol nevének, e-mail címének, választott felhasználónevének és jelszavának megadásával kaphat hozzáférést a felülethez.

A belépést követően a csillaggal megjelölt mezőket kitöltve kell megadni a tanuló adatait, kiválasztani a Mozgásjavító Óvoda, Általános Iskola, Gimnázium, Kollégium, EGYMI -t a ’Választott intézmény’ listából.

A kötelezően csatolandó dokumentumokhoz letölthetnek sablon fájlokat, amiket kitöltve feltölthetnek a rendszerbe.

Mivel intézményünkben a felvétel egyik kitétele a Fővárosi Pedagógiai Szakszolgálat **MOZGÁSVIZSGÁLÓ** Gyógypedagógiai Tanácsadó, Korai Fejlesztő, Oktató és Gondozó Tagintézményétől kapott **szakértői vélemény megléte,** ha még nem kaptuk meg Önöktől, akkor kérjük, hogy ezt is csatolják a beiratkozási kérelmükhöz, vagy hozzák magukkal a tanévkezdésre.

A diákigazolvány igényléséhez szükséges NEK (Nemzeti Egységes Kártyarendszer) adatlapot is ezen a felületen tölthetik fel.

**Amennyiben a bármelyik fenti, csatolandó dokumentumot nem tudja
megküldeni, azokat a szeptemberi évkezdés alkalmával is bemutathatja.**

További segítséget a KRÉTA tudásbázis a középiskolai beiratkozás kérelmezői oldalán, a *https://tudasbazis.ekreta.hu/pages/viewpage.action?pageId=17761123* címen találnak.

Budapest, 2021. június 9.

Szabó Csabaközépiskolai intézményegység-vezető